Ingkang angka setunggal saged dipuntingali saking "struktur" bangunan menika. Pangéran Mangkubumi ingkang damel pesanggrahan sampun kagungan pandugi-dugi menawi Redi Gamping saged dados bètèng ingkang "alami". Lajeng pesanggrahan menika ugi dipunbangun bèntèng malih, saperlu dados papan ingkang aman saking Walandi utawi bregada saking "kerajaan" sanès. Wonten ing jaman menika, kawontenan taksih dèrèng tentrem. Wonten ing Prajanji Giyanti ugi dipunsebutaken "Jinagang pager bumi, akawah kukuh bakuh" (dipunsukani "urung-urung" mubeng, wiyar kaliyan kiyat). Saking Prajanji Giyanti menika saged dipuntingali menawi kraton pesanggrahan dados bètèng kagem Sultan. Lajeng saking tembung "jinagang", masarakat menika ugi nyebut menawi Pesanggrahan Ambarketawang gadhah nama sanès inggih menika Jagang Ambarketawang.